צבי סגל

צבי הֶרמַן סגל (1901 – 23 בספטמבר 1965) היה מראשי התנועה הרוויזיוניסטית בארץ, חבר מועצת המדינה הזמנית ומחותמי מגילת העצמאות.

קורות חיים
סגל נולד בשנת 1901 במלאווה שבפולין, בן ליצחק חיים סגל, במשפחה חסידית. השתקע בעיר החופשית דנציג. במסגרת עסקיו קשר קשרים עם גורמי השלטון בעיר והשתדל למען יהודיה. היה פעיל בתנועה הרוויזיניסטית, ומעת עליית הנאצים לשלטון בשנת 1933 סייע, כנציג חברת הספנות הגדולה "קליינשמידט־סגל" להעפלה הרוויזיוניסטית. לפני פרוץ מלחמת העולם השנייה ניהל משא ומתן על גורל היהודים בעיר, והביא להעלאתם לארץ ישראל ופיצויים על אובדן רכושם. הוא עצמו עלה לארץ בשנת 1938.

בשל קשריו עם האצ"ל היה אסור במחנה המעצר בלטרון והוגלה לאריתריאה על ידי שלטונות המנדט הבריטי. כיהן כנציג התנועה הרוויזיוניסטית במועצת המדינה הזמנית, והיה בין חותמי מגילת העצמאות.

לאחר הקמת המדינה, עם הקמת תנועת החרות, פרש מפעילות פוליטית והקים את חברת "ברנע" לפיתוח אשקלון. רחוב על שמו קיים בשכונת ברנע שבאשקלון.

נפטר בשנת 1965 בביתו שבתל אביב. נקבר בבית הקברות טרומפלדור.

הותיר אישה וכן בת ושני בנים.

קישורים חיצוניים
  (עם פטירתו)
 
 

גולי אפריקה
חברי מועצת המדינה הזמנית מטעם ברית הציונים הרוויזיוניסטים
חותמי מגילת העצמאות
העיר החופשית דנציג: אישים
פעילים ציונים בפולין
עליית אף על פי
אנשי עסקים יהודים פולנים
אנשי עסקים ישראלים
ישראלים ילידי פולין
רוויזיוניסטים
אנשי העלייה החמישית
אשקלון: אישים
אישים הקבורים בבית הקברות טרומפלדור
ישראלים שנולדו ב-1901
ישראלים שנפטרו ב-1965